|  |
| --- |
| PRITARTA |
| Kauno miesto savivaldybės administracijos |
| direktoriaus pavaduotojo 201 m. d. |
| įsakymu Nr. |
|  |
| PATVIRTINTA |
| ...................................................................... |
| mokyklos direktoriaus |
| 201 m. d. |
| įsakymu Nr. |

**KAUNO MOKYKLA-DARŽELIS „RŪTELĖ“**

**2016–2018 METŲ STRATEGINIS PLANAS**

**I SKYRIUS**

**ĮVADAS**

Kauno miesto mokyklos-darželio „Rūtelė” strateginis planas 2016-2018 metams tai pagrindinis planavimo dokumentas, atliepiantis LR Švietimo įstatymą, Valstybinę švietimo 2013-2022 strategiją, Lietuvos Respublikos švietimo ir mokslo ministerijos 2015-2017 metų strateginį veiklos planą, Kauno miesto savivaldybės strateginį veiklos planą 2015-2017 metams ir strateginį Kauno miesto plėtros planą 2016-2022 metams, numatant Kauno mokyklos-darželio „Rūtelė” viziją, vertybines nuostatas ir esminius kaitos prioritetus bei jų įgyvendinimo kryptis trejiems metams.

Įgyvendinant strateginį planą, mokykla-darželis „Rūtelė” sieks užtikrinti aukštą, šiuolaikinės visuomenės poreikius bei ugdymo standartus atitinkančią ugdymo kokybę, formuos holistinio ugdymo filosofiją, sudarys sąlygas bendravimo ir bendradarbiavimo skatinimui, ikimokyklinis, priešmokyklinis ir pradinis ugdymas bus grindžiamas asmens kompetencijų ugdymu ir ugdymusi.

Strategija grindžiama pedagogų mintimis ir siūlymais, pagrįsta vertinimo ir įsivertinimo išvadomis. Atsižvelgiama į turimus materialinius ir nematerialinius išteklius.

**II SKYRIUS**

**MOKYKLOS PRISTATYMAS**

Mokykla-darželis „Rūtelė“ teikia ikimokyklinio, priešmokyklinio ir pradinio ugdymo paslaugas. Pradinio ugdymo paslaugos pradėtos teikti nuo 1994 m. rugsėjo mėn., Kauno miesto savivaldybei patvirtinus tokį (darželis-mokykla) švietimo įstaigos tipą. Vaikai įstaigoje gali ugdytis net 7 metus (nuo 3 iki 10 metų). Skirtingo amžiaus broliai ir seserys gali ugdytis vienoje įstaigoje. Tai patogu šeimai, saugu vaikams, platesnės galimybės pedagogui. Trijų darželio grupių auklėtiniai be adaptacijos problemų pereina į pirmą klasę. Ugdymas nuo 3 iki 10 metų suteikia didesnes galimybes siekiant ir įgyvendinant konkrečius ugdymo(si) tikslus. Įstaigoje veikia viena priešmokyklinio, dvi ikimokyklinio ugdymo grupės ir dešimt 1-4 klasių. 2015 m. rugsėjo 1d. įstaigos duomenų bazėje registruoti 273 mokiniai ir 81 darželinukas.

Pedagogai ir bendruomenė susipažinę su humanistinės pedagogikos idėjomis ir ugdymą grindžia humanistinio ugdymo principais. Įstaigoje dirba pedagogai, kuriems humanistinis ugdymas priimtinas ir neatsiejamas nuo gyvenimo. Įstaigos pedagogų parengta ikimokyklinio ugdymo programa, pritaikyta priešmokyklinio ir pradinio ugdymo programos taip pat atliepia humanistinio ugdymo principus.

Mokyklos-darželio „Rūtelė“ 2013-2015 m. numatytos ir įgyvendintos strategijos kryptys:

ugdymo kokybės gerinimas, orientuojantis į gabių vaikų, kūrybiškumo ir ekologinės savimonės ugdymą; tobulinti pedagoginio tėvų švietimo formas;efektyviai, tikslingai naudoti turimus išteklius, modernizuojant ugdymą.

Mokykla, įgyvendindama strateginio plano 2013-2015 metams iškeltus tikslus, nuosekliai vykdė iškeltus uždavinius: sukurtos naujos erdvės vaikų darbų eksponavimui, spinta-stendas ugdytinių laimėtoms taurėms eksponuoti, vykdyta programa „Tu gali!”, kuri ženkliai prisidėjo prie vaikų savivertės kėlimo. Įstaigoje jau rūšiuojamos antrinės žaliavos, kismet vykdoma pasaulio pažinimo olimpiada Kauno miesto pradinukams.

2014 metais pereita nuo popierinio dienyno prie e-dienyno. Sumažėjo pedagogų laiko sąnaudos, tapo paprastenis tėvų informavimas. Taip pat įstaiga pradėjo naudoti SMS žinutes bendram tėvų informavimui.

Per tris metus visos klasės aprūpintos kompiuterius ir projektorius, darželio grupės – kompiuteriais. Įstaiga įsigijo interaktyvią lentą bei kompiuterines programas, kurios ypač pagyvina ugdymo procesą.

Kiek sunkiau pavyko tėvų švietimo klausimas. Tėvams organizuoti seminarai vaikų ugdymo ir pažinimo klausimais nesulaukė tiek dalyvių kiek norėtume. Visi tėvai turi prisijungimus prie e-dienyno ir aktyviai naudojasi. Džiugu tai, kad tėvai 100% dalyvauja individualiuose atsiskaitymuose apie mokinių pusmečių pasiekimus.

Kiekvienoje klasėje yra kompiuteris, tačiau pastebėjome, kad to nepakanka. Yra didžiulė pasiūla įvairių kompiuterinių mokomųjų programų pradinukams, kiekvienas mokinys nori prisiliesti, dalyvauti įvairiuose konkursuose. Taip pat pastebėjome, kad vaikai, baigę pradinę mokyklą, negauna ir neturi darbo su kompiuteriu pagrindų. Todėl pagrindinis tikslas būtų įrengti kompiuterų klasę.

Analizuojant standartizuotų testų rezultatus išsiaiškinome, kad galima pasiekti dar aukštesnių rezultatų jei mokiniai atidžiau ir neskubėdami įsiskaitytų užduotis. Laisvas skaitymas, skaitomo teksto suvokimas leis pakelti mokymosi rezultatus.

**III SKYRIUS**

**SITUACIJOS ANALIZĖ**

1. **Išorinės aplinkos analizė PESTE:**

|  |  |
| --- | --- |
| **Išoriniai veiksniai** |  |
| Politiniai, teisiniai | Mokykla-darželis „Rūtelė“ vadovaujasi pagrindiniais teisiniais dokumentais, reglamentuojančiais įstaigos veiklą: Lietuvos Respublikos Konstitucija, Vaiko teisių konvencija, Lietuvos Respublikos švietimo ir kitais įstatymais ,Lietuvos Respublikos Seimo, Vyriausybės, Švietimo ir mokslo ministerijos, Kauno miesto savivaldybės teisės aktais bei Kauno mokyklos-darželio „Rūtelė“ nuostatais.  Švietimo sistema grindžiama Europos kultūros vertybėmis: asmens vertės, artimo meilės, prigimtinės žmonių lygybės, tolerancijos, demokratinių visuomenės santykių teigimu. Mokykloje-darželyje „Rūtelė“ dirbama vadovaujantis humanistinės pedagogikos principais, kurie atitinka minėtas vertybes ir yra deklaruojami įstaigos sudarytoje ikimokyklinio ugdymo programoje ir pradinio ugdymo planuose.  „Valstybės švietimo 2013-2022 m. strategija“ viena iš sričių - besimokanti visuomenė. Pedagogai mokosi nuolat. Tačiau turėtume kelti ne tik pedagogų žinias ir gebėjimus dirbant su mokiniais, bet ir savivokos, savistabos, dorinių vertybių ugdymosi srityje. Lietuvos pažangos strategijos „Lietuva 2013“ norėtų pasiekti, kad tarp ES šalių Lietuva užintų bent 15 vietą, 39 % laimingų žmonių Lietuvoje. (Šiuo metu esame tik 20 vietoje). Laimingi mokytojai gali išugdyti ir laimingą jaunąją kartą. Todėl turime kelti pedagogų dvasią. |
| Ekonominiai | Valstybės pažangos strategija „Lietuvos pažangos strategija „Lietuva 2030“, iškėlusi sumanios Lietuvos viziją. Visuomenė turi tapti veikli, solidari, nuolat besimokanti. Kiekvienas asmuo atviras kaitai, kūrybingas ir atsakingas. Ugdymo proceso kokybė betarpiškai priklauso nuo įstaigoje dirbančių pedagogų. Todėl turime investuoti į ugdytojus. Lėšų įstaigai netrūksta, todėl turime galimybę savo jėgomis kelti darbuotojų ir mokinių kompiuterinį raštingumą. Pilnai panaudotos lėšos, skirtos kvlifikacjos kėlimui padės atnaujinti pedagogų žinias, kompetencijas ir žengti kartu su visuomenės pažanga ne tik didinat šiulaikinių technologijų išmanymą, bet ir savęs pažinimo, savęs tobulinimo srityse. Mokinio krepšelio lėšų ugdymo planui realizuoti, mokytojų kvalifikacijai tobulinti, tačiau biudžeto lėšų, skiriamų aplinkai, pakanka tik būtinoms išlaidoms finansuoti.  Stengiamasi kuo daugiau pritraukti nebiudžetinių lėšų: 2 proc. lėšos, skirtos mokyklai – darželiui „Rūtelė“ yra vienos iš didžiausių Kauno miesto švietimo įstaigų; taip pat dalyvaujama projektinėje veikloje “,„Sveikos mitybos standartas“, „Užauginkime Ronaldo Lietuvai“„ Europos sąjungos finansuojamose programose „Pienas vaikams“ ir „Vaisiai mokykloms“. |
| Socialiniai | Nors mažėja bendrojo lavinimo mokyklų mokinių skaičius, įstaiga mokinių mažėjimo nejaučia. Vaikų ir mokinių skaičius įstaigoje paskutinius du metus net padidėjo. Klasės ir grupės pilnai užpildytos. Mokinių vidurkis klasėje 26,2.  Pastebimai didėja specialiųjų poreikių moksleivių skaičius, įskaitant ypač gabius vaikus.  Lietuvoje, kaip ir visoje Vakarų Europoje, jaučiama visuomenės senėjimo tendencija. Todėl kyla poreikis vyresnio amžiaus pedagogams sudaryti sąlygas nuolatiniam mokymuisi, pasitelkus naujas technologijas bei žinias. |
| Technologijos | Kadangi Kauno miesto savivaldybės strateginiame plėtros plane 2016-2022 metams numatyta modernizuoti informacinę sistemą (2.4.2.6.) - mokyklos darželio „Rūtelė“ tikslai ir numatyti darbai atliepia miesto tikslus. 2016 metais numatome atnaujinti įstaigos internetinę svetainę, iki 2017 metų įrengti pradinukams pritaikytą kompiuterių klasę. Vieną iš savaitinių dailės ir technologijų pamokų skirti 1-4 klasių mokinių informacinių technologijų mokymui. Plėtojant mokymo ir mokymosi galimybes itin svarbi tampa IKT raštingumo kompetencijos plėtra. Nuo 2014 metų mokykla atsisakė popierinio dienyno ir perėjo prie e-dienyno. Visi pedagogai aprūpinti personaliniais kompiuteriais, visos klasės ir kabinetai turi projektorius, viena klasė-interaktyvią lentą. 10% kompiuterių jau reikia atnaujinti. Reikalingas IKT pedagogas, kuris 3-4 kl. mokinius supažindintų su kompiuterinio raštingumo pradmeninis. Įstaiga dar neturi kompiuterių klasės. Todėl planuojame įrengti kompiuterių klasę pradinukams. |
| Edukaciniai (centriniai/vietiniai) | Valstybės pažangos strategija „Lietuva 2030“, valstyvės švietimo 2013-2022 metų strategija svarbiausius uždaviniu iškėlė – gerinti švietimo kokybę. Viena iš švietimo kokybės gerinimo būdų yra edukacinių aplinkų ugdymo procesui sudarymas. Kadangi Kauno miesto savivaldybės strateginiame plėtros plane 2016-2022 metams numatyta modernizuoti edukacines aplinkas (2.1.1.5.), iki 2017 metų bus įrengta aptverta futbolo aikštė, turinti specialią dangą, naujus futbolo vartus. Įstaiga dalyvavo Lietuvos futbolo federacijos organizuojamame programoje „Užauginkime Ronaldo Lietuvai“ ir įstaigai buvo skirta parama: futbolo vartai, kamuoliai ir danga.  Būtina atnaujinti, moderniai įrengti vaikų darbų eksponavimo erdvę. Įstaiga jau įtraukta į vidaus aplinkų pritaikymo ugdymui modernizavimo programą. |

1. **Vidinių išteklių analizė:**

|  |  |
| --- | --- |
| **Vidiniai veiksniai** |  |
| Mokyklos kultūra/ Etosas | Atliekant vidaus auditą, nuolat išryškėja aukštas mokyklos etosas: geras įstaigos, klasių mikroklimatas, aukštas pasididžiavimo mokykla rodiklis, susiformavusios tokios tradicijos ir tiesioginis daugelio tėvų dalyvavimas ugdymo procese. „Geros pradžios“ metodika įtraukia kiekvieną šeimą į ugdymo procesą.  *2015 m. spalio mėn. atlikto mokinių tėvų tyrimo apie mokyklos veiklos kokybę rezultatai:*  2.1 - Aš esu patenkintas(-a), kad vaikas mokosi būtent šioje mokykloje. **4,0** (aukščiausias rodiklis)  2.9 - Mano vaiko mokykla žinoma kaip sėkminga - pasiekimai įvairiuose konkursuose, olimpiadose yra žinomi mieste, šalyje. **3,7**  2.4 - Mano vaikas gerai atsiliepia apie savo mokyklą ir mokytojus. **3,8** (aukščiausias rodiklis **4,0** ). |
| Ugdymas ir mokymasis | Dirbame vadovaudamiesi humanistinės pedagogikos principais. Visi mokytojai išklausę vienus ar kitus Š.Amonašvilio seminarus. Todėl ugdymas įstaigoje neatsiejamas nuo mokymosi. Kasmet vykdomos akcijos „Gerumo sėklą brandinu širdelėje“.  Kauno miestas turi platų muziejų tinklą, kuriuose organizuojamos pradinukams pritaikytos edukacinės programos. Mokykla turi numačiusi ilgalaikį planą, kuriame per 4 mokymosi metus pradinukai aplankys beveik visus Kauno miesto muziejus, panaudojant Mk lėšas, skirtas edukacijai.  *2015 m. spalio mėn. atlikto mokinių tėvų tyrimo apie mokyklos veiklos kokybę rezultatai:*  2.2 - Mano vaiko mokykla yra gera mokykla. 3,9   |  |  | | --- | --- | | |  | | --- | | (**4,0** aukščiausias rodiklis) | | |
| Popamokinė veikla | Siekiant visapusiško vaikų ir mokinių ugdymo, įstaigoje veikia 5 neformalaus ugdymo būreliai ir net 10 papildomų veiklų, kurias vaikai ir mokiniai gali rinktis pagal savo poreikius. Tėvai teigiamai vertina neformaliojo ugdymo galimybes įstaigoje.  Po pamokų 99 % mokinių užimti viena ar kita papildomo ugdymo veikla. Mokinių tėvų pageidavimu veikia pailgintos darbo dienos grupė. Ji išlaikoma tėvų lėšomis.  *2015 m. spalio mėn. atlikto mokinių tėvų tyrimo apie mokyklos veiklos kokybę rezultatai:*  2.10 - Greta įprastinių pamokų mokykloje organizuojama ir kitokia veikla (būreliai, šventės, meno renginiai, projektinės savaitės ir pan.). **4,0** (aukščiausias rodiklis) |
| Pasiekimai | Aukšti ketvirtokų diagnostinių testų rezultatai. Mokinių rezultatai viršija šalies vidurkį. 2015 metų standartizuotų testų rezultatai džiuginantys: matematikos rezultai tarp šalies mokyklų darželių/ pradinių mokyklų vidutiniškai surinktų taškų dalis šalies mastu 62.8%, mūsų mokyklos-88,6%,  Skaitymas: šalies 51,6%, mūsų mokyklos- 89,3%, rašymas: 64,3%, mūsų mokyklos-78,2%,  pasaulio pažinimo: 57,5%-, mūsų mokyklos 80,8 %.  Nacionalinio egzaminų centro IEA TIMSS 2015 tyrimo rezultatai parodė tip pat gerą rezultatą tarp kitų šalies mokyklų: teisingų matematikos testų atsakymų vidurkis 76,1% (kitų šalies mokyklų-54,8%), gamtos mokslų teisingų atsakymų vidurkis 66,0% ( kitų šalies mokyklų-51,1%).  *2015 m. spalio mėn. atlikto mokinių tėvų tyrimo apie mokyklos veiklos kokybę rezultatai:*  2.9 - Mano vaiko mokykla žinoma kaip sėkminga - pasiekimai įvairiuose konkursuose, olimpiadose yra žinomi mieste, šalyje. **3,7**  2.8 - Esu patenkintas(-a) savo vaiko mokymosi rezultatais. **3,3**  (aukščiausias rodiklis **4,0**) |
| Pagalba mokiniui | Nuo 2014 mokslo metų skiriamos valandos konsultacijoms kievienos klasės mokiniams. Po pamokų mokiniams suteikiama reikalinga mokymosi pagalba. Tai padeda kelti ugdymo kokybę. Nuo 2015 metų įstaigoje pradėjo dirbti psichologas, kuris įnešė ženklų indėlį į ugdymo kokybės gerinimą. Gera mokinių savijauta, draugiška klasė ir laiku išspręstos problemos sudaro galimybes kokybiškas mokymuisi. Tai didžiulis klasės mokytojų, specialiojo ugdymo pedagogų indėlis. Įstaigoje dirbantis logopedas teikia pagalbą 19,5 ugdytinių. Trims mokiniams reikalingi specialieji(vidutiniai) ugdymosi poreikiai. Nemokamas maitinimas ir socialinė parama mokinio reikmenims įsigyti skirta keturiems mokiniams. 12% vaikų auga daugiavaikėse šeimose, 3% vaikų auga išsituokusiose šeimose ir 1% šeimose, kuriose vaiką augina viena mama ar tėtis.  *2015 m. spalio mėn. atlikto mokinių tėvų tyrimo apie mokyklos veiklos kokybę rezultatai:*   |  | | --- | | 1.11 - Jei mano vaikas turės rūpestį ar problemą, ras, kas patars ir padės mokykloje. **3,4** | | 3.10 - Tėvams yra aišku, į ką, kilus klausimams, galime kreiptis. **3,8**  3.9 - Esu tikras(-a), kad jei mano vaikas turėtų problemų mokykloje, mokykla iš karto su manimi susisiektų. **3,7** (aukščiausias rodiklis **4,0**) | |
| Personalo formavimas ir organizavimas | Į ugdymo proceso tam tikrais momentais įtraukiamas ir aptarnaujantis personalas. Visi mokytojai turi aukštąjį pedagoginį išsilavinimą, 4 mokytojai įgiję mokslinį magistro laipsnį, 57% pedagogų turi metodininko kvalifikacinę kategoriją, 28,6 % - vyresniojo mokytojo kvalifikacinę kategoriją ir 14,4% jaunų specialistų turi mokytojo kvalifikacinę kategoriją. Pedagogų kaita labai nedidelė. Visi dirbantys pedagogai yra savo srities specialistai. Bendros darbuotojų šventės, išvykos, ugdymo tikslų ir uždavinių numatymas, analizė ir vidinis auditas padeda formuoti darnų kolektyvą. Iškylančios problemos sprendžiamos nedelsiant. Siekiame, kad visam personalui nebūtų svetimos dorinės vertybes ir humanistinis ugdymas.  Mokyklos siekiamybė –darnūs visų bendruomenės narių santykiai. Nevisuomet mokytojai supranta mokinius, mokiniai-mokytojus. Taip pat svarbus supratimas tarp mokytojo ir mokinio tėvų. Atpažinti savo ir kitų emocijas, mokytis jas įvardinti, valdyti - pirmas žingsnis link tolerancijos vienas kito atžvilgiu. Šito turi mokytis dauguma Lietuvos žmonių. Mokykla turėtų būti priešakyje. Todėl pirmiausia mes, mokytojai, turime mokytis, kad savo pavyzdžiu galėtume ugdyti jaunąją kartą. Siekiant ugdymo kokybės, teigiamo santykio su ugdytiniais, jų tėvais, kolegomis ir pačiu savimi, 2015 metais visiems įstaigos pedagogams organizuotas seminaras įstaigoje „Emocinis raštingumas (EQ): erdvė pozityviems pokyčiams ugdymo įstaigoje“.  *2015 m. spalio mėn. atlikto mokinių tėvų tyrimo apie mokyklos veiklos kokybę rezultatai:*  2.6 - Aš pasitikiu mokyklos mokytojais kaip dalyko specialistais. **3,8** (aukščiausias rodiklis **4,0**) |
| Vadovavimas ir lyderystė | Vadovai išklausę Lyderystės ekspertų grupės 120 val. vadybinių kursų mokymo programą „Lyderystė šiuolaikiškoje besimokančioje organizacijoje“. Suburtas puikus kolektyvas, gera įstaigos atmosfera. Bendravimas ir bendradarbiavimas, kolegialus pamokų stebėjimas, vertinimas ir įsivertinimas sukuria pridėtinę vertę.  Net 66%, mokytojai aktyviai dalyvauja Kauno miesto pradinių klasių mokytojų metodinės tarybos veikloje. Mokytojai įsitraukia ir prisiima lyderystės atsakomybę.  Vadovai įgiję II vadybinę kategoriją. Tėvai įtraukti ne tik į savivaldos veiklą, bet ir į ugdymo procesą. Jau tapo tradicija Kauno miesto pradinukams organizuoti pasaulio pažinimo „Aš ir pasaulis“ ir etnografines popietes. 2015 metais Kauno miesto savaivaldybė įteikė padėkos raštą už tai, kad įstaiga prisideda kuriant estetinį miesto vaizdą. |
| Finansiniai ištekliai | **Valstybės funkcijų (7) programa.** Gautas finansavimas 291,6 tūkst. eurų . MK lėšos panaudojamos pedagogų darbo užmokesčiui, sodros ir pajamų mokesčiams sumokėti, darbuotojų kvalifikacijos kėlimui kelti, pažintinei mokinių veiklai, bei IKT paslaugoms apmokėti, taip pat perkamos ugdymo priemonės, sporto salei nupirktos naujos krepšinio lentos bei kita įranga, vadovėliai, kompiuteriai, interaktyvi lenta.  **Savivaldybės finansuojamų įstaigų (4) programa.** Gautas finansavimas 243,6 tūkst. eurų. Iš savivaldybės biudžeto lėšų apmokama darbo užmokestis, sodros ir pajamų mokesčiai, mitybos, energijos, šildymo, vandens, skalbimo ir kitos paslaugos susiję su įstaigos veikla, prenumeruojami leidiniai, perkamos kanceliarinės, ūkinės, higienos prekės, vykdomi ilgalaikio turto remonto darbai, šiais metais atlikti šiluminio mazgo renovacijos darbai už 4,6 tūkst. eurų.  **Įstaigos veiklos pajamų programa, (4s) įnašai už išlaikymą.** Iš jų mitybai skirta 22,0 tūkst. eurų, ugdymo reikmėms 4,10 Eur. Iš ugdymo lėšų perkamos ugdymo priemonės, baldai darželiui, kanceliarinės bei ūkinės prekės.  **Įstaigos veiklos pajamų programoje** **((4s) nuoma).** Gauta 0,5 tūkst. eurų. surinktos lėšos buvo panaudotos komunalinių patarnavimų už elektrą ir vandenį įsiskolinimams mažinti, gautas už nuomą pelnas panaudotas įvairiems įstaigos poreikiams.  **Miesto darnaus vystymo (1) programa.** Finansuota 0,5 tūkst.eurų. už skirtas lėšas buvo apmokėta įstaigos kadastrinių matavimų paslauga.  **Investicijų (2) programa. Finansuota 9,7 tūkst. Eurų.** Atlikti elektros instaliacijos tvarkymo darbai, ir apšiltinta išorinė pastato siena.  **Kiti įstaigos finansavo šaltiniai**. ( 2% gyventojų pajamų mokestis bei iš įstaigų ar privačių asmenų gaunama parama ir labdara).  2014 metais buvo gauta 9,1 tūkst. eurų 2% gyventojų pajamų mokesčio, įmonių suteikta 4,6 tūkst. eurų parama, privačių asmenų - 2,2 tūkst. eurų. Iš šių lėšų, mokyklos tarybos sprendimu, buvo remontuojamos grupės, klasės. Šiems remontams išleista 4,0 tūkst.eurų. Už 3,4 tūkst. eur įsigyta ūkinių, kancelerinių, remonto prekių, kiliminė danga bibliotekai, lėkštelės valgyklai, nupirkti purvą sugerentys kilimėliai. Į darželio grupes nupirkta: lempos, siurblys, radiatorius. Įsigytas vežimėlis maistui į valgyklą vežti, durys klasei, radiatorius koridoriuje. Už 0,3 tūkst. eurų apmokėta įvairios paslaugos: printerių kasečių pildymas, transportavimas, kopijavimas.  Už rėmėjų lėšas buvo suremontuota sporto salės patalpa. |
| Patalpos ir kiti materialiniai ištekliai | Dešimt klasių ir trys grupės įrengtos pagal visus reikalavimus. Saugi ir moderni sporto salė, pilnai atnaujintas psichologo kabinetas, atnaujinta muzikos salė, nupirkti nauji baldai ir televizorius bibliotekai, projektorius turi ne tik pradinės klasės, bet ir anglų k. ir tikybos kabinetai, priešmokyklinio ugdymo grupė. Visoje įstaigoje veikia bevielis nemokamas internetas.  Įstaigoje ypač populiarus futbolas. Sporto aikštė atnaujinta prieš metus, tačiau reikalinga aptverta aikštė, futbolo danga, kad vaikai turėtų galimybę žaisti futbolą ir esant prastesnėms oro sąlygoms. Vieta aptvertai sporto aikštelei jau numatyta.  Turime dailės studiją, kuriai numatoma užsakyti naujus baldus.  Įrengta atskira patalpa kopijavimui ir ugdymo priemonėms saugoti, kad mokytojos aiškiai galėtų matyti priemonių pasiūlą ir galėtų jas naudoti ugdymo(si) reikmėms. Pamokos vedamos ne tik klasėse, bet ir kitose erdvėse, kaip dailės studija, muziejus, kiemas, biblioteka.  Norint išlaikyti aukštą ugdymo ir mokymosi kokybę, įstaigoje reikia įrengti kompiuterių klasę. Jau numatytos patalpos.  Norint užtikrinti estetišką, saugią ir sveiką aplinką, būtina atlikti viso pastato fasado, pamatų, bei pastato apšiltinimo darbus, nauja tvora aptverti visą įstaigos teritoriją, parengti projektą kiemo takelių renovacijai, atnaujinti foje. |

1. **SSGG analizė:**

|  |  |
| --- | --- |
| **Stiprybės**   * Geras įstaigos mikroklimatas, aukštas mokyklos etosas. * Ugdytiniai įstaigą gali lankyti 7 metus * Įstaigai pakanka MK lėšų. * Ženkli rėmėjų parama, gaunama daug 2% GPM lėšų. * Kvalifikuoti pedagogai, darnus kolektyvas * Aukštesni nei šalies vidurkis   ketvirtokų stndartizuotų testų rezultatai   * Didelis dėmesys vaiko asmenybės ugdymui(si) | **Silpnybės**   * Nesaugus kelias į mokyklą. * Nuo įstaigos įkūrimo neatnaujinti kiemo takeliai ir šaligatviai. * Erdvių trūkumas. * Virtuvės įrangos pajėgumai sunkiai gali aptarnauti pietauti pageidaujančių vaikų skaičių. * Nepakankamas mokinių veiklos individualizavimas, diferencijavimas pmokose. * Kai kuriose klasėse didelis mokinių   skaičius |
| **Galimybės**   * Jei skirsime didesnį dėmesį mokinių teksto suvokimui, skaitymui ie įsiskaitymui, galima pasiekti dar geresnių matematikos, pasaulio pažinimo ir lietuvių kalbos ketvirtokų testų rezultatų * Biudžetas bus papildytas lėšomis skirtomis likusio pastato fasado apšiltinimui * Sėkmingas dalyvavimas projektuose * Rėmėjų lėšų pritraukimas | **Grėsmės/pavojai**   * Biudžeto lėšų, skirtų įstaigai, stoka. * Padidės mokinių, turinčių mokymosi sunkumų skaičius * Emigracijos augimas įpareigos skirti papildomas lėšas tautinių mažumų ugdymo poreikiams |

**IV SKYRIUS**

**MOKYKLOS VIZIJA**

Šiuolaikinė, atvira naujovėms, orientuota į vaiką ir bendruomenę, darnaus vystymosi mokykla, užtikrinanti aukštą ugdymo(si) kokybę.

**V SKYRIUS**

**MOKYKLOS MISIJA**

Skatinti vaiką pažinti šiuolaikinį pasaulį, būti savarankišku, atsakingu, veikliu, kūrybingu, kritiškai mąstančiu.

**VI SKYRIUS**

**VERTYBĖS IR FILOSOFIJA**

Ugdymas ir mokymasis grindžiamas humaniškumo, pavyzdžio, demokratiškumo, tautiškumo, partnerystės su šeima, prieinamumo, atvirumo kaitai principais. Įstaigos pedagogams artimos humanistinės pedagogikos idėjos. Todėl vadovaujantis humanistinės pedagogikos principais bus siekiama integralaus ir visapusiško ugdymo, pagrįsto tarpusavio pagalba ir kiekvieno vaiko sėkme.

**VII SKYRIUS**

**STRATEGINIAI TIKSLAI**

|  |  |
| --- | --- |
| 1. KLIENTO PERSPEKTYVA   (**S**usivok)  *(organizacijos kultūra, bendrasis ugdymo organizavimas, pasiekimai bei rezultatai)* | 1. ORGANIZACINĖ PERSPEKTYVA (**O**rganizuok)   *(mokymas, mokymasis, pagalba mokiniui, mokyklos strategija, įsivertinimas, vadovavimas)* |
| 1. Efektyvus išteklių valdymas vystant ir turtinant mokyklos materialinę techninę bazę, keliant pradinukų kompiuterinį raštingumą. 2. Pagerinti mokinių ugdymo(-si) kokybę, orientuojantis į skaitymo, teksto suvokimo ir įsiskaitymo mokymą(-si). | 1. Kelti pedagogų savivertę, organizuojant bendrakultūrinį pažinimą, naujausių technologijų įsisavinimą, dvasingumo lygį. |
| 1. PARAMOS PERSPEKTYVA (**P**asitelk)   *(įstaigos materialinių ir finansinių išteklių valdymas)* | 1. MOKYMOSI PERSPEKTYVA   (**A**ugink)  *(įstaigos personalo komplektavimas, jo darbo organizavimas, dėmesys personalui)* |
| 1. Efektyviai, tikslingai naudojami turimi materialiniai ištekliai, modernizuojant edukacinę aplinką | 1. Savanorystės pagrindu visų įstaigos darbuotojų kompiuterinio raštingumo mokymas(-sis) |

**VIII SKYRIUS**

**STRATEGIJOS REALIZAVIMO PRIEMONIŲ PLANAS**

|  |  |  |  |  |  |  |
| --- | --- | --- | --- | --- | --- | --- |
| **1 tikslas – Efektyvus išteklių valdymas vystant ir turtinant mokyklos materialinę techninę bazę, keliant pradinukų kompiuterinį raštingumą** | | | | | | |
| Uždaviniai | Įgyvendinimo priemonės | Esama padėtis | Planuojami rezultatai | Planuojamas pasiekimo laikas | Atsakingi vykdytojai | Lėšų poreikis ir numatomi finansavimo šaltiniai |
| 1. Įrengti kompiuterinę klasę | Atitverti ir suremontuotipatalpas (siena, apšvietimas, radiatoriai, pertvara)  Nupirkti 15 kompiuterių  Nupirkti baldus kompiuterių klasei  rengti elektros instaliaciją ir prisijungimą kompiuteriams | Didelis klasės žaidimų kambarys  Neturime kompiuterių, skirtų mokiniams  Seni, nepritaikyti IKT kabinetui baldai  Nėra elektros įvadų | Iš vieno žaidimo kambario bus dvi funkcionaliospatalpos  Pusė klasės mokinių bus aprūpinti planšetiniais kompiuteriais  Sukurta 15 darbo vietų mokiniams  Nauja elektros instaliacija | 2016-01  2016-02  2016-02  2016-02 | A.Sadeckienė  A.Sadeckienė  A.Sadeckienė  A.Sadeckienė | 2000 eurų rėmėjų lėšos  MK lėšos, skirtos ugdymo priemonėms įsigyti ir rėmėjų lėšos  4000 eurų  MK lėšos, skirtos ugdymo priemonėms,  1500 eurų  rėmėjų lėšos 1000 eurų  470 eurų rėmėjų lėšų |
| 2. Parengti IKT pradmenų mokymo programą | Sudaryta ir patvirtinta IKT mokymo programa 3-4 klasių mokiniams | Pradinukai nemokomi kompiuterinio raštingumo | Baigę 4 klases, mokiniai bus įvaldę kompiutrinio raštingumo pradmenis | 2017 | I.Fedotova | MK lėšos, atlyginimas IKT mokytojui |
| 3.Sudaryti sąlygas mokinių gautas IKT žinias pritaikyti praktikoje | Dalyvavimas informacinių technologijų konkursuose, olimpiadose | Mokykla ribotai dalyvauja renginiuose kuriuose reikalingas darbas su kompiuteriu | Motyvuojami mokiniai, pritaikys žinias praktikoje, aktyviai dalyvaus renginiuose susijusiuose su IKT. | Kasmet  2016  2017  2018 | I.Fedotova |  |

|  |  |  |  |  |  |  |
| --- | --- | --- | --- | --- | --- | --- |
| **2 tikslas – kelti pedagogų savivertę, organizuojant bendrakultūrinį pažinimą, naujausių technologijų įsisavinimą, dvasingumo lygį.** | | | | | | |
| Uždaviniai | Įgyvendinimo priemonės | Esama padėtis | Planuojami rezultatai | Planuojamas pasiekimo laikas | Atsakingi vykdytojai | Lėšų poreikis ir numatomi finansavimo šaltiniai |
| 1. Sudaryti galimybes lankyti humanistinės pedagogikos seminarus, dalyvauti skaitymuose. | Dalyvavimas seminaruose, HP skaitymuose bus apmokamas iš MK lėšų | Visi pedagogai išklausę Humanistinės pedagogikos vieną ar kitą seminarą. | Žinios bus panaudotos ugdymo ir mokymo procesuose. | Nuolat  2016-2018 m. | J.Petraitienė | MK lėšos  200 eur. |
| 2.Kartą metuose rengti pedagogams pažintines kultūrines išvykas | Išvykos ne tik po Lietuvą, bet ir užsienyje. | Mokytojai nėra aplankę dar daugelio lankytinų vietų | Praplėstas pedagogų akiratis | Nuolat | J.Petraitienė | MK ir 2 proc. lėšos  2000 eur. |
| 3. Užsakyti žurnalų „Raktas“, „Psichologija Tau“ prenumeratą . | 2016 metų prenumerata | Kasmet užsakomas ir skaitomas žurnalas „Psichologija Tau“ | Saviugdai | 2016 | J.Petraitienė | Lėšos, skirtos spaudiniams  300 eur. |
| Kolegialumo pagrindais pedagogai ir kiti pageidaujantys darbuotojaimokys ir mokysis naujausių technologijų įvaldymo | Savanorystės pagrindais vedami mokymai įstaigos darbuotojams | Ne visi darbuotojai turi kompiuterius, negeba dirbti su IKT | 90% darbuotojų turės elementarius darbo su IKT gebėjimus. | 2018 | I.Fedotova  R.Žiaukienė | Savanoriavimas |
| Kolektyviai analizuoti A.Helmke knyga  „ Pamokos kokybė ir mokytojo profesionalumas: diagnostika, vertinimas, tobulinimas“ | Metodiniai susirinkimai | Knyga neskaitoma | Mokytojai gebės objektyviai save analizuoti | 2017 | Metodinio ratelio pirmininkė | Savanoriavimas |

|  |  |  |  |  |  |  |
| --- | --- | --- | --- | --- | --- | --- |
| **3 tikslas – pagerinti ugdymo(-si) kokybę, orientuojantis į skaitymo, teksto suvokimo ir įsiskaitymo mokymą(-si)** | | | | | | |
| Uždaviniai | Įgyvendinimo priemonės | Esama padėtis | Planuojami rezultatai | Planuojamas pasiekimo laikas | Atsakingi vykdytojai | Lėšų poreikis ir numatomi finansavimo šaltiniai |
| 1.Kiekvienoje klasėje skatinti užklasinį skaitymą | Lankymasis Vaikų bibliotekoje  Sudarytos perskaitytų knygų diagramos  Popietė 1-4 kl. mokiniams „Iš kokios mes knygos?“  Akcija „Padovanok knygą bibliotekai“  Atsiskaitomieji teksto suvokimo darbai 3-4 kl. mokiniams | Ne visi mokiniai lankėsi miesto bibliotekose  Klasėse perskaitytų knygų diagramos yra  Vykdoma tik 2 kl. mokiniams  Biblioteka turi naujausių leidimų knygų  Vyksta | Susipažins  Norės klasės draugams pristatyti perskaitytą knygą  Noras domėtis knygomis  Papildytas bibliotekos knygų fondas  Atliks ne tik teksto suvokimo užduotis perskaičius, bet ir išgirdus | Nuolat  Nuolat  Kartą metuose  2017  Nuolat | Klasių auklėtojos  Klasių auklėtojos  I.Fedotova  J.Petraitienė  Klasių mokytojos | MK lėšos, skirtos transportui 350 eur. |
| 2.Analizuoti nacionalinius ir miesto mokinių pasiekimo rodiklius | TIMSS, standartizuotų testų rezultatai | Lyginama ir analizuojama | Pagerės bendri mokymosi pasiekimų rodikliai (PISA, TIMSS ir kt.) | Kasmet  2016  2017  2018 | Audito darbo grupė |  |
| 3.Kasmet atlikti anoniminį mokytojų įsivertinimą IQES online sistemoje. | IQES online sistema ir parengti instrumentai | Atliekamas nuo 2015 metų | Mokytojų įsisvertinimas padės atrasti naujus, efektyvesnius mokymo(-si) metodus ir būdus. | Kasmet  2016  2017  2018 | Audito darbo grupė |  |

**IX SKYRIUS**

**STRATEGIJOS REALIZAVIMO VERTINIMAS**

*(Pateikiama informacija apie tai, kaip įstaiga atlieka tarpinį siekiamo rezultato matavimą ir koks yra įstaigos strateginių tikslų įgyvendinimo vertinimas.)*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **1 tikslas –** | | | | | | | | |
|  | Planuotas rezultatas | Pasiektas rezultatas | | | Planuoti finansiniai ištekliai | Panaudoti finansiniai ištekliai | Planuota įgyvendinti (data) | Įgyvendinta (data) |
| Per tarpinį matavimą 2016 m. | Per  tarpinį matavimą 2017 m. | Per galutinį matavimą 2018 m. |
| Uždavinys 1 |  |  |  |  |  |  |  |  |
| Uždavinys 2 |  |  |  |  |  |  |  |  |
| Uždavinys 3 |  |  |  |  |  |  |  |  |
| **Išvada apie pasiektą tikslą** *(nustatoma, ar reikia tikslinti, koreguoti kurį nors tikslo pasiekimo etapą, ar apriboti arba išplėsti tam tikrus projektus)*: | | | | | | | | |

Pavaduotoja ugdymui Jolanta Petraitienė

Mokytojų metodinės grupės pirmininkė Gražina Verikienė

Mokyklos tarybos pirmininkė Margarita Venslovienė

Buhalterė Snieguolė Šiupšinskaitė

PRITARTA

Kauno mokyklos-darželio „Rūtelė“

tarybos 2015 m. rugsėjo 16 d.

posėdžio protokolu Nr. 2